Jamu Godhogan Sabubare ngasahi piring tilas ajange mangan, Arini nyedhaki ibune sing lagi njait. “Bu, punika wonten meja dhahar wonten buntelan kanthi seratan jamu punika punapa ta, Bu,”ature marang ibune. “Lha wis genah jamu ngono kok,” wangsulane ibune. “Inggih, jampi kok kados oyot garing kaliyan serat – serat kajeng ta, Bu ?” “Lha ya pancen bahane jamu ki saka bangsane oyot, kayu, godhong, lan empon – empon kok, Rin.” “Punika jampi punapa, Bu ?” “Wacanen dhewe, ta ! Kae lho neng kertase ana katrangane.” Arini bali menyang meja dhahar. Buntelan jamu dijukuk, banjur diwaca katrangan sing katulis ana kono. “Jur jur manjur, jamu Godhogan Cap Manjur. Tinggalane para leluhur, pancen manjur. Bisa nambani sakabehing